  Анжелика Тихонова корреспондент Ижкарын «Тон вӧзын ветеран улэ» («Рядом с тобой живёт ветеран») акциез кутскыса, со борды Удмуртиысь 15-лэсь трос ёросъёс но итӥськы. Со сярысь элькун тӧролэн но кивалтэтлэн пресс-службазы ивортэ. Ужрад улсын Быдӟым Атыкай ожысь ветеранъёс понна азбаръёсазы ожгар кырӟанъёсын концертъёс пукто Ижарын 4-тӥ куартолэзьысен ДОСААФ-ен сётэм нимысьтыз ожгар машинаосын 10 концерт бригадаос ветло. Отчы Нылпи творчествоя юртъёсысь, «Русский дом» центрысь, «Молодой человек» театрысь, П. И. Чайковский нимо камерной хорысь, хореографияя «Ижевск» ансамбльысь, «Восточный» культура юртысь ӧнерчиос пыро. Каракулино но Сьӧлта ёросъёс акци борды 6-тӥ куартолэзе итӥськизы. 7-тӥ куартолэзе ожгар кырӟанъёс Сарапулысь азбаръёсын но чузъяськизы. Ёросын концерт бригадаос оглом 31 ветеранэз ӟечкылалозы. Туннэ, 8-тӥ куартолэзе, концертъёс Можга ёросын, Шарканын ортчозы. 9-тӥ куартолэзе – Пичи Пурга, Ува, Дэбес, Яр, Якшур-Бӧдья, Камбарка, Алнаш, Кияса, Юкаменск ёросъёсысь, Воткаысь но Можгаысь ветеранъёсты ӟечкылалозы.  Тодэ вайытом, 9-тӥ куартолэзе Вормон Нуналлы сӥзем «Эстафета мира» ӵошатскон элькунамы онлайн амалэн ортчоз.  Тегъёс: Мерлык Ижкар Удмуртия ВормонНунал БыдӟымАтыкайож ветеранъёс кырӟан  